Compass Group

Compass Group plc, բրիտանական բազմազգ պայմանագրային սննդի սպասարկման խոշորագույն ընկերություն, որի գլխամասային գրասենյակը գտնվում է Անգլիայի Չերթսի քաղաքում։ Այն Եվրոպայում սննդի սպասարկման պայմանագրային խոշորագույն ընկերությունն է՝ առաջ անցնելով Sodexo-ից, որտեղ աշխատում է ավելի քան 500,000 մարդ։ Այն գործում է աշխարհի 50 երկրներում՝ կազմակերպելով սննդամթերքի մատակարարումը գրասենյակներին, գործարաններին, դպրոցներին, համալսարաներին, հիվանդանոցներին, սպորտային և մշակութային հիմնական վայրերին, հանքարդյունաբերական ճամբարներին, ուղղիչ հաստատություններին ու ծովային նավթային հարթակներին։ Compass Group-ը գրանցված է Լոնդոնի ֆոնդային բորսայում, և ներառված է FTSE 100 Index-ում։ Այն նաև ներառված է Fortune Global 500 խոշորագույն ընկերությունների վարկանիշային ցուցակում։ Ամեն տարի ընկերությունը սպասարկում է շուրջ չորս միլիարդ մարդու։

Պատմություն 
Compass Group-ը ծագում է մի ընկերությունից, որը հիմնադրվել է Ջեք Բեյթմանի կողմից 1941 թվականին որպես Factory Canteens Limited և հետագայում հայտնի է դարձել որպես Bateman Catering: Bateman Catering-ը և Midland Catering-ը ձեռք են բերվել Grand Metropolitan կոնգլոմերատի կողմից համապատասխանաբար 1967 և 1968 թվականներին, որին հաջորդել է մենեջմենթի գնումը Grand Metropolitan-ից 1987 թվականին, երբ ստեղծվեց Compass Group-ը։

Հանրային ցուցակագրում 
Compass Group-ն առաջին անգամ ցուցակագրվելվել է Լոնդոնի ֆոնդային բորսայում 1988 թվականին։

Eurest-ը, ընկերության ամերիկյան դուստր ձեռնարկություններից մեկը, գործարկվել է Միացյալ Նահանգներում 1996 թվականին՝ բիզնեսի և արդյունաբերության շուկաներում տեղական, տարածաշրջանային և ազգային ընկերություններին մատուցելու ճաշի ծառայություններ, ներառյալ աշխատակիցների ճաշարանները, տեղում սննդի ծառայությունները, վաճառքը, գործադիր ճաշերը, և այլ ծառայություններ։

Կորպորատիվ աճ  
Compass Group-ը ձեռք բերեց Morrison Management Specialists-ին և այնուհետև միավորվեց Granada plc-ի հետ՝ որպես վերջինիս լրատվամիջոցների և սննդի շահերը տարանջատելու պլանավորված ռազմավարության մաս։ Երկու ընկերությունները բաժանվեցին 2001 թվականի փետրվարին՝ ստեղծելով Compass plc-ն և Granada Media-ն։ Մինչև 2005 թվականը այն դարձել էր աշխարհի ամենամեծ սննդի կազմակերպությունը։

Այնուհետև Compass Group-ը վաճառեց իր ճանապարհային և ճամփորդական սննդի ձեռնարկությունները 2006 թվականի ապրիլին ընդհանուր 1,82 միլիարդ ֆունտ ստեռլինգով։ Գործարքը ներառում էր 43 Moto ավտոմայրուղային սպասարկման տարածքների վաճառք Ավստրալիայի Macquarie Bank-ին մոտ 600 միլիոն ֆունտ ստեռլինգով։ Compass Select Service Partners (SSP) ճամփորդական կոնցեսիոն բիզնեսը վաճառվել է EQT Partners մասնավոր բաժնետիրական ընկերության կողմից վերահսկվող ընկերություններին մոտ 1,2 միլիարդ ֆունտ ստեռլինգով։

Compass Group plc-ն հետագա ձեռքբերումներ է կատարել 2009 թվականին, այդ թվում՝ Kimco-ն ԱՄՆ-ում և Plural-ը՝ Գերմանիայում։

2019 թվականի հունիսին Compass Group PLC-ն հայտարարում է Fazer Group-ի՝ ​​սպառողական ապրանքների վրա հիմնված միջազգային ընտանեկան ընկերության հետ կնքելու համաձայնագիր՝ Fazer Food Services-ը ձեռք բերելու համար։

Ասոցիացիա ՄԱԿ-ի և զինված ուժերի հետ 
Compass Group-ի ESS դուստր ձեռնարկությունը 2000 թվականին դարձավ ՄԱԿ-ի կողմից գրանցված սննդամթերքի վաճառող, այնուհետև պայմանագրեր շահեց Սուդանում, Արևելյան Թիմորում, Լիբերիայում, Բուրունդիում, Էրիթրեայում, Լիբանանում, Կիպրոսում և Սիրիայում գործող ՄԱԿ-ի խաղաղապահներին մատակարարելու համար։

ESS-ում պայմանագիր է կնքվել ԱՄՆ ծովային հետևակի կորպուսի, 82-րդ օդադեսանտային ստորաբաժանման, Մեծ Բրիտանիայի պաշտպանության նախարարության, Կոալիցիոն ժամանակավոր իշխանության հետ, ինչպես նաև հիմնական պաշտպանական կապալառուների Fluor, RMS, Bechtel և հատկապես KBR-ի (Halliburton-ի դուստր ձեռնարկություն) հետ՝ ԱՄՆ բանակի զորքերի աջակցության համար, որը կոչվում է LOGCAP III՝ 2003 թվականից մինչև 2006 թվականը Քուվեյթի և Իրաքի անապատային բազաներում և ճամբարներում սննդի և շինարարական ծառայություններ մատուցելու համար։ 

2017 թվականի դեկտեմբերի 31-ին ավարտվում է Unidine-ի ձեռքբերումը, որն ունի տարեկան մոտավորապես 220 միլիոն դոլար եկամուտ, և մարժան լայնորեն համահունչ է Compass North America-ին։ Unidine-ը սննդի ծառայություններ մատուցող խոշորագույն ընկերություններից մեկն է ԱՄՆ-ի տարեցների համար առողջապահական խնամքի և ծառայությունների արագ աճող շուկայում։

Վերակազմավորում 
2011 թվականին Morrison Management Specialist-ը վերակազմավորվել է երեք ոլորտներում (Morrison Healthcare, Morrison Living, Touchpoint Support Services): Այնուհետեւ 2013 թվականին Eurest-ի չեխական մասնաճյուղը 2013 թվականին ընդգրկվել է «100 լավագույն չեխական ընկերություններ» ցանկում։ Ընկերությունը նաև ձեռք է բերել «Integrated Cleaning Management»-ը 2013 թվականին։

Գլխավոր գործադիր տնօրեն Ռիչարդ Քազինսի մահը 

2017 թվականի դեկտեմբերի 31-ին, ընկերության այն ժամանակվա գործադիր տնօրեն Ռիչարդ Քազինսը զոհվեց Ավստրալիայի Սիդնեյ քաղաքից հյուսիս գտնվող Քոթեջ Փոյնթում՝ Հոքսբերի գետի մոտակայքում, հիդրոինքնաթիռի վթարի հետևանքով։ Օդանավը եղել է վեց տեղանոց DHC-2 Beaver հիդրոինքնաթիռ։ Քազինսը ծրագրում էր թոշակի անցնել 2018 թվականին, այն մտադրությամբ, որ ապրիլի 1-ին նրան գլխավոր տնօրենի պաշտոնում կփոխարինի Դոմինիկ Բլեյքմորը, սակայն, դժբախտ պատահարի հետևանքով, իրավահաջորդությունը տեղափոխվում է 2018 թվականի հունվարի 1։

Ծանոթագրություններ

Արտաքին հղումներ 
Պաշտոնական կայք

Լոնդոնի ֆոնդային բորսայում տեղադրված ընկերություններ
ՄԱԿ-ի պատմություն